cyanic-selkie/wikianc huggingface dataset:
Rådmannsgården
Utforming
Eiendommen strakte seg opprinnelig lenger bakover i kvartalet. Hovedbygningen er i to etasjer med yttervegger murt av importert nederlandsk teglstein. Fargeskiftninger i teglsteinsgodset, med overveiende røde koppsider og gule løpersider, gir murverket avvekslende røde og gule skifteganger. Den opprinnelige svalgangen mot bakgården ble senere på 1600-tallet erstattet av det nåværende trappehuset mot torget, oppført i utmurt bindingsverk. Huset har et bratt tak med midtark og høye gavler med blindarkader. De hadde opprinnelig svungne konturer og sandsteinsornamenter i dansk-nederlandsk renessansestil. Huset har et asymmetrisk plassert karnapp mot Rådhusgata. Fløyen mot Nedre Slottsgate var opprinnelig frittliggende i halvannen etasje, men ble påbygd til to i 1782. Også denne fløyen hadde tidligere et karnapp, som ble tilføyd ved sammenbyggingen med forhuset, men revet på 1800-tallet.
Bruk
Universitetsbiblioteket i Oslo (1824–1852) og Deichmanske bibliotek har hatt tilhold her. Fra 1852 ble bygningen brukt av Garnisonssykehuset fram til kommunen overtok det i 1897. I 1937 ble Rådmannsgården lokaler for Oslo Kunstforening.
Francesco Fontana
Francesco Fontana (født 28. august 1750 i Casalmaggiore i Italia, død 19. mars 1822 i Roma) var en av den katolske kirkes kardinaler. Han var tilknyttet den romerske kurie. Fontana tilhørte De regelbundne klerikere av St. Paulus (Barnabittene).
Han var prefekt for Indekskongregasjonen 1816–1818, og for Kongregasjonen for troens utbredelse 1818–1822.
Csaba Burján
Csaba Burján (født 27. september 1994) er en ungarsk kortbaneløper.
May B. Lund
May Brit Lund (født 5. august 1949) er en norsk forfatter, lege, dr.med og skribent.
Csaba Burján
Han representerte Ungarn under Vinter-OL 2018 i Pyeongchang, hvor han tok gull på stafetten.
May B. Lund
Lund er oppvokst i Norge, men har i lange perioder bodd i USA, England og Israel. I Israel studerte hun holocaust-litteratur og hebraisk. Hun arbeider som overlege ved Hjerte- og Lungeklinikken, Rikshospitalet.
Himeji Daini gasskraftverk
Himeji Daini kraftverk, som betyr Himeji II, er et varmekraftverk ved Himeji i Japan. Installert produksjonseffekt er 2 550 MW. Brenselkilden er naturgass i form av LNG.
Firmicutes
Firmicutes er en undergruppe av hovedsakelig Gram-positive bakterier. Mollicutes (også kjent som mycoplasma) mangler cellevegg fullstendig, og reagerer derfor ikke på Gram-farging, men mangler fremdeles den andre membranen man finner hos Gram-negative bakterier.
Mange Firmicutes produserer endosporer som tåler uttørking og ekstreme forhold svært godt. De finnes i mange forskjellige omgivelser, og omfatter flere vanlige patogener. Familien Heliobacterium produserer energi gjennom fotosyntese.
Gruppen blir vanligvis inndelt i Clostridia som er anaerobe, Bacilli som er obligate eller fakultativ, og Mollicutes.
Vanlige slekter under Firmicutes omfatter:
Bacilli, orden Bacillales Bacilli, orden Lactobacillales Clostridia Mollicutes
Koreansk
Koreansk er et agglutinerende språk som snakkes av vel 78 millioner mennesker. Det er offisielt språk i Korea (Nord-Korea og Sør-Korea), men også minoriteter i Kina, Japan og USA snakker språket – se koreaner.
Det koreanske skriftspråket, hangul (i Sør-Korea) eller chosŏn'gŭl, (i Nord-Korea) er alfabetisk og fonetisk. I Sør-Korea brukes det noen steder også kinesiske skrifttegn, hanja.
Slektskap
Koreansk anses av mange å være et medlem i den altaiske språkfamilie, mens andre mener at det bør klassifiseres som et isolert språk.
Grammatikk
Koreansk klassifiseres som et SOV-språk, der subjektet innleder en setning, etterfulgt av objektet, og så av verbet.
Skriftsystem
Hovedartikkel: Hangul
Koreansk ble opprinnelig skrevet med kinesiske tegn, kalt for hanja. Nå skriver man en unik alfabetisk skrift hangul innført av Kong Sejong i 1443. I Sør-Korea skrives navn på hangul, men en supplerer ofte med hanja. I Nord-Korea bruker man bare hangul. Ved translittering av koreansk brukes flere ulike system. I Nord-Korea brukes offisielt McCune-Reischauersystemet. I 2000 gikk Sør-Korea over til offisiell bruk av en revidert romanisering. I tillegg finnes Yale-romaniseringen som i hovedsak benyttes av lingvister.
Det koreanske alfabetet
Konsonanter
Himeji Daiichi gasskraftverk
Himeji Daiichi kraftverk, som betyr Himeji I, er et varmekraftverk ved Himeji i Japan. Installert produksjonseffekt er 12 442 MW. Brenselkilden er naturgass i form av LNG.
Ingebjørg Karmhus
Ingebjørg Karmhus (født 21. desember 1936 i Leksvik, død 26. februar 2009) var en norsk gårdbruker, lærer og politiker (Sp).
Koreansk
Det koreanske alfabetet
Vokaler
Ingebjørg Karmhus
Hun gjennomgikk grunnskole og framhaldsskole i Leksvik, deretter fire år ved Nesna lærerhøgskole og to år ved Musikkonservatoriet i Oslo. Hun var lærer i Leksvik 1960–1961, vikarlærer ved Grav skole i Bærum i 1963 samt lærer ved Rosenborg ungdomsskole i Trondheim i tolv år. Senere var hun gårdbruker.
Karmhus var ordfører i Leksvik 1986–1999 og 3. vararepresentant til Stortinget fra Nord-Trøndelag 1989–1993. Hun møtte på Stortinget i til sammen et halvår.
Bayer Leverkusen
Bayer 04 Leverkusen er en tysk sportsforening fra byen Leverkusen. Det ble grunnlagt som arbeideres sportsforening av kjemifabrikken Bayer. Flere av spesialforeningene har lag i ulike Bundesligaer eller utøvere i internasjonal toppklasse.
Spesialforeninger
Bayer Leverkusen har spesialforeninger følgende idrett: Basketball, Boksing, Fekting, Fistball, Fotball, Friidrett, Håndball, Handikappidrett, Judo, Skøyter (kunstløp), Turn og Volleyball.
Ved siden av fotballaget er særlig herrebasketballaget (Bayer Giants Leverkusen), kvinnehåndballaget og kvinnevolleyballaget kjent. En rekke olympiske og verdensmestere i friidrett har hatt Bayer Leverkusen som klubb.
Fotball
Fotballaget har spilt i Bundesliga siden 1979.
Spillerstall
Oppdatert 26. juli 2023.
Ana Belén Palomo
Ana Belén Palomo (født 20. oktober 1977) er en spansk svømmer.
HUn representerte Spania under Sommer-OL 2004 i Athen, der hun ble utslått i forsøksheatet på 50 meter fri.
Tribologi
Tribologi (fra gresk: tribein – «gni» og logi – «lære») er læren om friksjon og om slitasje som følge av den.
Faget går hovedsakelig ut på å forstå fysikken i en tribologisk kontakt, som flater i relativ bevegelse, og omhandler fagområdene friksjon, slitasje og smøring. Faget tribologi ligger i grenselandet mellom faststoffmekanikk og hydrodynamikk. Eksempler på felt der kunnskap om tribologi er nødvendig spenner fra ski og smøring, oljesmøring og mekanikk der det er om å gjøre å ha minst mulig friksjon – til bremser og dekkgrep der det er om å gjøre at friksjonen er størst mulig.
Shinichiro Kawabata
Shinichiro Kawabata (født 5. desember 1966) er en japansk baseballspiller som deltok i De olympiske leker i 1992 i Barcelona. Kawabata vant en olympisk bronsemedalje i baseball under Sommer-OL 1992 i Barcelona. Han var med på det japanske laget som kom på tredjeplass i den første olympiske baseballturneringen bak Cuba og Kinesisk Taipei.
Cressi-Sub
Cressi-Sub er en italiensk produsent av dykkerutstyr. De er det eldste dykkerfirmaet som fortsatt eksisterer. Offisielt ble det startet av brødrene Egidio og Nanni Cressi i 1946, men de begynte allerede i 1939 med manuell produksjon i liten skala.
Cressi-Sub er idag produsent og distributør av dykke- og svømmeutstyr i hele verden.
Livsfrisen
Livsfrisen er et tematisk navn for flere av Edvard Munchs malerier og grafiske arbeider. Verkene ble stilt ut sammen i 1903, og et samlende motiv er eksistensiell angst, knyttet til livets faser, kjærlighet og død.
Football League Championship 2005–2006
Football League Championship 2005–2006 var den 107. sesongen i The Football League og den andre sesongen der Football League Championship var det nest øverste nivået i engelsk fotball. vant og rykket direkte opp til FA Premier League sammen med som kom på 2.-plass. rykket opp til FA Premier League etter at de vant play-off.
==Tabell ==
Opprykk til FA Premier League – Play-off
Play-off ble spilt der klubbene som kom på tredje, fjerde, femte og sjetteplass i Football League Championship spilte om en plass i FA Premier League. De to beste klubbene i Football League Championship rykket automatisk opp til FA Premier League.
Nedrykk fra FA Premier League
De tre dårligste klubbene i FA Premier League rykket automatisk ned til Football League Championship.
FA Premier League 2005–2006:
Opprykk fra Football League One
De to beste klubbene i Football League One rykket automatisk opp til Football League Championship og de tre dårligste klubbene i Football League Championship rykket automatisk ned til Football League One. Play-off ble spilt der klubbene som kom på tredje, fjerde, femte og sjetteplass i Football League One spilte om en plass i Football League Championship.
Football League One 2005–06:
Xiamen Air
Xiamen Airlines (forenklet kinesisk: 厦门航空, pinyin: Xiàmén Hángkōng; Pe̍h-ōe-jī: E-mng Hang-khong) er det første flyselskap i Folkerepublikken Kina drevet av private interesser. Det ble opprettet 25. juli 1984 i Xiamen og er basert på Xiamen Gaoqi internasjonale lufthavn.
Selskapet har stor innenlandstrafikk, men flyr også til utenriksdestinasjoner som Seoul, Osaka, Singapore, Kuala Lumpur, Penang, Manila og Bangkok.
Flåte
Pr. 14. juli 2010 omfattet Xiamen Airlines flåte følgende fly:
Shin-Oita gasskraftverk
Shin-Oita gasskraftverk er et varmekraftverk i Japan. Installert produksjonseffekt er 2 295 MW. Brenselkilden er naturgass i form av LNG.
Arbejdernes Landsbank
Arbejdernes Landsbank er en dansk bank, som ble grunnlagt i 1919.
Banken ble stiftet av fagforbund og kooperative virksomheter blant annet virksomheten Arbejdernes Brændselsforretning, kalt Arbejderkul, som under krigen hadde hatt suksess med å importere kull fra Tyskland under den engelske blokaden.
Banken ble etablert som et aksjeselskap, men med den bestemmelse at aksjene ikke kunne børsnoteres og kun måtte eies av institusjoner med tilknytning til arbeiderbevegelsen og av privatpersoner som er organisert under et LO-forbund.
Penrith (England)
Penrith er en maredsby og verdslig sogn i Cumbria i England. Den er administrasjonssenter for distriktet Eden. Penrith ligger mindre enn 5 km utenfor grensene til Lake Districts nasjonalpark. Historisk en del av Cumberland. Penriths lokale myndighet er Edens distriktsråd som er basert i byen. Penrith var tidligere sete for både Penriths urbane og rurale distriktsråd. Fra 1974 til 2015 hadde Penrith ikke et eget byråd, men de første valg til Penriths verdslige sogn skjedde den 5. mai 2015. I henhold til folketelling av 2006 var det 15 487 innbyggere i byen, og i 2015 utgjorde det 15 181 innbyggere, en mindre tilbakegang.
Elver
Penrith er lokalisert i Edendalen, rett nord for elven Eamont. Andre lokale elver bundet til byen er elvene Lowther og Petteril. Thacka Beck, en delvis menneskeskapt bekk, strømmer gjennom byens sentrum, men hovedsakelig under bakken, og knyttes opp mot Petteril og Eamont. I mange århundrer har Thacka Beck vært den viktigste vannkilden for Penrith. En annen bekk, kjent som The Myers eller Dog Beck, flyter gjennom og under det sørvestlige området i byen, går sammen med Thacka Beck i nærheten av Tynefield Court.
Historie
På 800- og 900-tallet var Penrith hovedstad for Cumbria, som var en delvis uavhengig nasjon. I 1070 ble området en del av Skottland. De eldste gatene i byene ble anlagt på 1200-tallet.
Festningen Penrith Castle ble reist i 1399, på stedet hvor et forsvarstårn hadde stått. Det ble etterhvert en kongelig festning, eid av Richard, hertug av Gloucester. I dag er den i ruiner.
På kirkegården St. Andrew's ligger ifølge legenden en kjempe og høykonge av hele Cumbria gravlagt. Steinene som står rundt graven skal symbolisere villsvin som han drepte i Inglewoodskogen.
På Beacon Hill rett utenfor byen står et monument fra 1719 på det sted hvor det siden Henrik VIIIs tid har vært en varde (beacon). Det går en tursti opp dit, og fra toppen er det god utsikt utover Edendalen.
I sentrum av byen står et klokketårn, som ble reist i 1861 til minne om Philip Musgrave, 2. baronett (1607–1678), politiker som satt i underhuset og tjenestegjorde i rojalisthæren under den engelske borgerkrigen.
Tianjin Binhai internasjonale lufthavn
Tianjin Binhai internasjonale lufthavn (forenklet kinesisk: 天津滨海国际机场, pinyin: Tiānjīn Guójì Jīchǎng) er en lufthavn øst før Tianjin i bydistriktet Dongli. Den er en av de viktigste cargoflyplasser i Folkerepublikken Kina.
Den har også passasjertrafikk. Lufthavnen er hovedbase for Tianjin Airlines og for Okay Airways.
Den internasjonale trafikken forestås for det meste av Korean Air og Asiana Airlines til Seoul-Incheon internasjonale lufthavn, og av All Nippon Airways og Japan Airlines til Nagoya-Chubu Centrair internasjonale lufthavn.
Jennie Löfgren
Jennie Löfgren (født 22. juli 1977 i Östersund), er en svensk sanger, låtskriver, musikkprodusent og filmmusikk komponist.
Hun slo igjennom 2001 med singelen «Somewhere». Hun har gjort 2 egne album og også produsert og skrevet låter til andre artister, for eksempel:
Filmmusik:
Jennie har sammen med Anders Herrlin og Anders Bagge skrevet originalmusiken til 8 nyinnspilte Beckfilmer. Først ut er "Skarpt Läge", som hadde premiere 28/6 2006.
21. århundre
Det '''21. århundre''' dekker årene 2001–2100.
Derek Martinus
Derek Martinus (født 4. april 1931, død 27. mars 2014 ) var en britisk regissør og tidligere skuespiller.
Martinus jobbet som amatørskuespiller, men han trodde at å få det som en karriere ville bli for vanskelig, og derfor valgte han å bli regissør i stedet. Han fant ikke noen steder hvor han kunne utdanne seg i Storbritannia. Derfor reiste han til University of Oklahoma. Han tok deretter etterutdanning ved Yale School of Drama og begynte å skrive TV-reklamer i Canada. Der fikk han også noen jobber som skuespiller og da han dro tilbake til Storbritannia fortsatte han som skuespiller i teateret. Der møtte han en regissør som lot Martinus regissere for ham.
Martinus kom seg inn på BBCs regissørkurs og et skuespill han regisserte der ble sett av Verity Lambert, som var daværende produsent av Doctor Who. Han endte med å regissere historien Galaxy 4 (1965) og episoden «Mission to the Unknown» for seriens tredje sesong etter at den opprinnelige regissøren, Mervyn Pinfield, hadde blitt syk. Dette ble Martinus' første jobb som regissør hos BBC. Senere regisserte han også historiene The Tenth Planet (1966), The Evil of the Daleks (1967), The Ice Warriors (1967) og Spearhead from Space (1970) for samme serie.
I 1970-årene regisserte Martinus blant annet seriene A Little Princess (1973) og A Legacy (1975) så vel som episoder av blant annet Z Cars (1974), Blake's 7 (1979) og Penmarric (1979).
Fang (språk)
Fang er et bantuspråk i nigerkongo-familien som snakkes av litt over én million mennesker i Gabon, Kamerun, Ekvatorial-Guinea og Republikken Kongo. Fang er det mest utbredte språket i Ekvatorial-Guinea, hvor det snakkes av nærmere 300 000 mennesker; det snakkes også av 588 000 mennesker i Gabon, 121 000 i Kamerun og 8100 i Republikken Kongo.
Kainan oljekraftverk
Kainan oljekraftverk er et varmekraftverk i Japan. Installert produksjonseffekt er 2 100 MW. Brenselkilden er råolje.
SIX Swiss Exchange
SIX Swiss Exchange er en sveitsisk børs for omsetning av verdipapirer, basert i Zürich.
Dagens SIX Swiss Exchange ble grunnlagt i 1993 under navnet Schweizer Börse/Bourse suisse/Borsa svizzera/Swiss exchange, og var en sammenslåing av børsene i Zürich (etablert 1873), Genève (etablert 1850) og Bern (etablert 1884). SIX Swiss Exchange begynte med elektroniske transaksjoner allerede i 1995/96.
SIX Swiss Exchange har hovedindeksen Swiss Market Index (SMI), som omfatter børsens 20 største industriselskaper. Selskapene som omfattes av SMI har en samlet børsverdi på 80 % av det sveitsiske aksjemarkedet.
51 Pegasi
51 Pegasi er en stjerne i stjernebildet Pegasus. 51 Pegasi er en sollik stjerne og i 1995 ble den første eksoplaneten rundt denne stjernen oppdaget. 51 Pegasi har en størrelsesklasse på +4,51 og ligger på rundt 50 lysårs avstand.
Sigrun Krokvik
Sigrun Krokvik (egentlig Sigrun Karin Christiansen, født 30. august 1932) er en norsk forfatter.
Janssen Pharmaceutica
Janssen Pharmaceutica N.V. er et belgisk farmasøytisk selskap med hovedsete i Beerse.
Sigrun Krokvik
Krokviks første roman, den psykologiske thrilleren Bortreist på ubestemt tid, vakte stor oppmerksomhet tidlig på 1970-tallet. Boken ble framholdt som en revitalisering av den norske kriminallitteraturen. Boken ble filmatisert av Pål Bang-Hansen i 1974, og også filmen Bortreist på ubestemt tid regnes som et sentralt verk blant norske krimfilmer. Krokvik har bare utgitt to romaner.
Janssen Pharmaceutica
Beskrivelse
Janssen Pharmaceutica N. V. ble grunnlagt i 1953 av Paul Janssen (1926–2003), og er del av det amerikanske konsernet Johnson & Johnson. Selskapets opprinnelige forretningsområde var utelukkende den farmasøytiske forskning.
I 1985 etablerte Janssen Pharmaceutica seh som det første vestlige farmasøytiske selskap en farmasøytisk fabrikk i Folkerepublikken Kina. Denne første fabrikken ble oppbygd og ledet av Joos Horsten i Hanzhong; sener fulgte en annen og større fabrikk i Xi'an.
Koronavirusvaksine
Janssen Pharmaceutical samarbeider med amerikanske Beth Israel Deaconess Medical Center om en mulig vaksine mot covid-19. Start av fase 3 av utprøvingen var 23. september 2020. Vaksinekandidaten er av type viral vektor – ikke-replikerende. EU forhandler om en kjøpsavtale på 200 millioner doser til alle EU-land + Norge, hvis vaksinen er trygg og effektiv mot covid-19. USA har gjennom Operation Warp Speed bestilt 100 millioner. Dette er også en av vaksinene Storbritannia satser på.
Medikamenter fra Janssen Pharmaceutica
Janssen Pharmaceutica har over tid (pr 2020) markedsført ca 70 nye substanser. De mest kjente av dem er:
Fem Janssen-medikamenter er medtatt på Verdens helseorganisasjons liste over uunnværlige legemidler:
Kom og dans 4
Kom og dans 4 er et musikkalbum fra Dænsebændet, utgitt i 1997. Albumet er produsert og arrangert av Knut Erling Fjell og Svein Egil Bjørge.
Stoksund kirke
Stoksund kirke ligger på en høyde ved Revsnes i Åfjord.
Den første kirken i Stoksund lå på Kjerkholmen, der ble det funnet rester av en gravplass fra middelalderen. Den nåværende kirken ble bygd i 1825 som tømret åttekantkirke. Kirken i Stoksund var i privat eie til 1820 da seks gårdbrukere (på vegne av menigheten) kjøpte kirken for 536 spesidaler, den ble solgt igjen i 1836 og innløst av kommunen i 1877.
Nåværende kirke
I 1820 ble det vurdert å reparere den daværende kirken, men den ble vurdert som så forfallen at det måtte bygges ny. Dessuten var tomten brannfarlig. Departementet fikk tegninger til ny kirke fra bergråd Chr.A. Collett som var konsulent for departementet i spørsmål om kirkebygg. Colletts tegninger var basert på et innsendt forslag med ukjent opphavsmann. Etter Colletts tegning skulle det oktogonale bygget være 14 meter langt og 11 meter bredt, noe han mente passet for en laftet tømmerbygning. Midt på taket skulle det være et firkantet klokkehus understøttet av fire søyler i kirkerommet.
Byggingen tok til i 1824. Bygget ble oppført i laftet tømmer og ble utformet som en svakt langstrakt åttekant. Langveggene mot nord og sør var 7 meter, mens de øvrige veggene i åttekanten var 5 meter lange. Alteret var plassert i den østlige delen av det oktogonale rommet som hadde 120 sitteplasser. Taket hadde teglstein. Kirken ble innviet 10. juli 1825 av biskop Peter O. Bugge selv om innredningsarbeidet ikke var ferdig. I 1880-årene var det ønske om å utvide kirken som var for trang for menigheten. Sommeren 1885 ble bygget utvidet med firkantede korsarmer i bindingsverk mot nord og sør, samtidig fikk bygget inngangspartier i tilbygg, bygget fikk nye og større vinduer. I 1885 ble alteret flyttet inn i den nordre korsarmen. Endringene i 1885 var planlagt av arkitekt O.F. Ebbell. På 1950-tallet var bygget forfallent og arkitekt John Tverdahl utarbeidet planer for restaurering. Ved restaureringen i 1954-1955 ble tilbyggene fra 1885 revet. Ny korsarmer (nord-sør) i laftet tømmer fikk samme form som korsarmene fra 1885, mens den østlige veggen på oktogonene fikk et tilbygg for sakristi. Alteret ble flyttet tilbake til opprinnelig plassering. Seks av oktogonens vegger fra 1825 er bevart samt klokkehusest konstruksjon og søylene som understøtter tak og klokkehus.
Kirken fikk et digitalt Allen-orgel i 2005, dette orgelet har 29 stemmer, samt flere spesialregister (klokkespill og solostemmer).
Tidligere kirker
Den forrige kirken var en liten bygning av tømmer oppført omkring 1643 i Y-form.
Stjernekatalog
En stjernekatalog er en astronomisk katalog som fortegner stjerner. I astronomi henviser man til stjerner ved hjelp av deres katalognummer. Det finnes mange ulike stjernekattaloger som har blitt fremstilt for ulike formål i løpet av årenes løp. De fleste katalogene kan hentes fra NASAs Astronomical Data Center og andre steder på Internett.
Eksterne lenker
Каталог звёздного неба
Sandvika
Sandvika er det administrative sentrum i Bærum kommune og ligger både i tettstedet Oslo og den større Osloregionen. Administrativt lå Sandvika siden middelalderen i Akershus len, stiftamt, amt og fylke, og ble i 2020 en del av Viken fylke; Sandvika ligger også i Oslo bispedømme. Navnet Sandvika knytter seg til bukten i fjorden og landet som elveavsetninger har dannet omkring utløpet.
Bærum kommunestyre vedtok bystatus for Sandvika 4. juni 2003. Sandvika utgjør fysisk et vestlig delområde i det sammenhengende byområdet Oslo og har ingen naturlige grenser mot andre deler av Oslo by, slik at bydefinisjonen av Sandvika er av rent administrativ art. Sandvika ligger sydvest i Bærum, innerst i Vestfjorden og cirka 15 kilometer sørvest for Oslo sentrum. Bærums administrasjon, sammen med de fleste andre offentlige tjenester, ligger i Sandvika. Sandvika har siden slutten av 1980-årene gjennomgått store infrastrukturelle forandringer og har vokst radikalt. Sandvika er kommunens største administrasjons- og handelssenter.
Ifølge Statistisk sentralbyrås statistikk for byer og tettsteder er Sandvika, som resten av den tettbebygde del av Bærum kommune, en del av tettstedet Oslo. Byen Sandvika er (per februar 2020) ikke geografisk avgrenset, og det er derfor vanskelig å fastsette byens eksakte innbyggertall og areal. SSB oppgir innbyggere fra Bærum som tilhørte dette tettstedet per. Det bodde 0 innbyggere i kommunen per 1. januar 2017.
Historie
Sandviksgrunnene var rike fiskeplasser som opprinnelig var del av Oxehoved (Blommenholm). Fisket i fjorden gav et viktig tilskudd til gårdene i Sandvika.
Samferdsel
Hovedfartsåren E18 går gjennom Sandvika, mens E16 starter ved Sandvika. Jernbanestasjonen Sandvika stasjon er en av de større i distriktet. Her stopper både Flytoget og utvalgte Inter-city-tog på Askerbanen og lokaltog på Drammenbanen. Ved jernbanestasjonen ligger også busstasjon og taxiholdeplass.
Kulturliv
Sandvika har en stor kino (Kino 1) med åtte saler, og rett ved siden av denne ligger Bærum Kulturhus med 500 seter. Dette brukes hovedsakelig til danseforestillinger og konserter. Sandvika teater, tidligere Sandvika kino, brukes i dag hovedsakelig til barneteater, Bærum Barneteater og Sandvika Barne- og Ungdomsteater. Like ved teateret ligger også klubbscenen Musikkflekken. Baracoa Bar, Fellinibar og Scene har ukentlige konserter. Siden begynnelsen av 2000 har Sandvika spilt en viktig rolle i norsk moderne musikk.
I kunst og musikk
Claude Monet besøkte byen i 1895. I denne perioden malte han byen og dets omgivelser fra ulike vinkler, enten med Kolsås i bakgrunn eller sentralt i maleriet. Kanskje det mest kjente verket fra dette besøket er 'Sandviken Village in Snow' som viser Løkke bro i forgrunnen med Kolsås i bakgrunnen. Broen står fortsatt den dag i dag.
Fritid
I fjorden utenfor Sandvika ligger Kalvøya, en øy som er forbundet med fastlandet via en ca. 100 m lang hengebro. Om sommeren drar folk på strandtur hit, og festivaler, fotballkamper og private grupper bruker Kalvøya.
Erasmo Vásquez
Erasmo Vásquez Henríquez (død 22. april 2021 i Santiago de los Caballeros i Den dominikanske republikk) var en dominikansk lege og politiker.
Han var helseminister mellom 1996 og 1998 i Leonel Fernández' regjering. Han var også president i Colegio Médico Dominicano i Danilo Medinas presidentperiode.
Under covid-19-pandemien i Den dominikanske republikk engasjerte han seg for en nasjonal plan, og for at man skulle ta i bruk legemiddelet Ivermectin mot covid-19.
Han døde av covid-19 den 22. april 2021 på Centro Unión Médica i Santiago de los Caballeros, der han var blitt innlagt sent i mars.
Vår lille paviljong
Vår lille paviljong er et musikkalbum utgitt av Trond Erics i 1992.
Herning Blue Fox
Herning Blue Fox er en dansk ishockeyklubb fra Herning som spiller i den danske eliteserien, Superisligaen. Klubben har vunnet det danske mesterskapet totalt 15 ganger, senest i 2011, og er den mestvinnende danske klubben. Todd Bjorkstrand har vært trener for laget fra 2003 og fram til 2018, mens Adam Wozninski var en assistenttrener (2011).
Meritter
Danske mesterskap:
Rolla (elv)
Rolla er en sideelv fra nordøst til Gudbrandsdalslågen i Øyer og Ringebu kommuner. Elven er 17 km lang og drenerer et nedbørfelt på 29 km².
Geografi
Vassdraget har sitt utspring i et tjern 1028 moh. på Skinnfjellet i Øyer. Fra tjernet renner elven først mot nordøst gjennom Måsåmyrene før den dreier nordover og passerer grensen mellom Øyer og Ringebu. Inne i Ringebu dreier den vestover, flyter gjennom Langtjønnet (848 moh.), Blomtjønnet, Kroktjønnet (847 moh.) og Fennatjønnet (844 moh.) før den dreier i en bue mot sørvest og renner over grensen til Øyer. Rolla renner ut i Losna 182 moh. 6 km nord for Tretten.
Erling Kristiansen
Erling Kristiansen (født 3. oktober 1923 i Oslo, død 25. juli 2009 i Rud i Akershus) var en norsk syklist som syklet for IK Hero. Han ble norsk juniormester på 20 km i 1940 og hadde ved karriereslutt i 1954, tilsammen 8 seiere i landeveisritt og 15 lagmesterskap. . Han deltok også i VM og to OL. Da Knut Knudsen tok OL-gull i 1972, var han sekundant. På den tiden var han styremedlem i Norges Cykleforbund, hvor han i 1959-60 var viseformann. I det sivile jobbet han i først i møbelbransjen, senere i Oslo Sportslager, hvor han solgte sykler og ski. Han var for øvrig en aktiv langrennsløper i mange år.
Flere i hans familie var også syklister, hans far Karl Kristiansen, broren Kjell, fetteren Thore Kristiansen, og onkelen Gustav Kristiansen, som vant flere norgesmesterskap.
Lim Hyo-jun
Lim Hyo-jun (født 29. mai 1996) er en sørkoreansk kortbaneløper.
Han representerte Sør-Korea under Vinter-OL 2018 i Pyeongchang, hvor han tok gull på 1500 meter og bronse på 500 meter.
Reinsvoll Idrettsforening
Reinsvoll Idrettsforening (stiftet 1918) er et idrettslag fra Vestre Toten i Innlandet som driver fotball, turn og langrenn.
Ingar Skrede
Ingar Skrede (født 23. oktober 1939, død 30. juli 1996) var en norsk forfatter, også kjent som litteraturkritiker i Dagbladet fra 1970 til 1989.
Han debuterte med novellesamlingen Over melkeveien (1968), og ga ut romanene En ganske lang hyttetur (1970), Kora (1974), ''Fotball! Plymouth! (1977), Sonny Boy (1987) og Tverum'' (1995). I 1992 skrev han Rosenborg, svart på hvitt, en bok om det interne livet i Rosenborg Ballklub. Skrede skrev også dramatikk.
Volvo 9700
Volvo 9700 er en komplett bussmodell levert av Volvo Bussar. Volvo 9700 ble lansert i 2001. Det er et busskarosseri som er videreutviklet fra de finske Carrus – fabrikkene som Volvo overtok i 1998. Dette karosseriet var kjent som Star 302, 502 og 602 som viste til ulike høyder på bussene. Bussene blir bygd på Volvo-chassis, B12M (underliggende motor) og B12B (hekkmotor), også utprøvd på modellen B9R.
Volvo 9700 er et fleksibelt konsept som kan tilpasset ulike typer trafikk og nivå i utstyr og komfort. I Norge har disse modellene blitt svært populære som ekspressbusser, både innenfor NOR-WAY Bussekspress, TIMEkspressen og en rekke andre lengre ruter med buss. Denne modellen kan også spesialinnredes som helseekspressbuss, til transport av pasienter av ulike kategorier til og fra sykehus. Volvo 9700 er også i bruk som kombinertbuss.
Perminalen
Perminalen hotell er et hotell i Nedre Slottsgate i Oslo. Hotellet er et av Forsvarets to permisjonshotell (det andre er Perminor i Tromsø). De siste årene har også Perminalen fungert som fast forlegning for soldater som tjenestegjør ved Akershus kommandantskap og andre avdelinger i Oslo, og som ikke bor i egen bolig.
Historie
Perminalen var tidligere Forsvarets permisjonssenter i Oslo og var da primært et velferdstilbud for soldater, befal og andre med tilknytning til Forsvaret. Nå er hotellet åpent for alle som ønsker rimelig overnatting i Oslo. Opprinnelig het hotellet «Oslo Soldatherberge» og var innviet i en tyskerbrakke ved Frogner gård i 1954. Navnet Perminalen kom først til i mars 1968 etter en navnekonkurranse. På dette tidspunkt var hotellet forbeholdt militært personell.
Istria (fylke)
Istria fylke (kroatisk: Istarska županija; italiensk: Regione istriana) er den vestligste fylket i Kroatia, beliggende ved Adriaterhavet og inkluderer den største delen av Istria-halvøya (2820 av 3160 km²). Det ligger nordvest i Kroatia og grenser mot nabolandet Slovenia i nord. Det eneste fylket det grenser til er Primorje-Gorski Kotar i øst.
Perminalen
Historie
Perminalen ble så flyttet fra Frogner gård til Nedre Vollgate 18 hvor de holdt til inntil bygningen ble solgt til Stortinget i 1997.
I 1998 ble Perminalen åpnet for hele den norske befolkning i nye lokaler sentralt i Oslo (Øvre Slottsgate 2). Noe som har vært populært blant backpackere og andre reisende.
Istria (fylke)
Området kalles Istra på kroatisk og slovensk og Istria på italiensk. På grunn av de store etniske minoritetene, særlig italienere, er fylket offisielt tospråklig og har adminstrasjonsenteret i Pazin/Pisino.
Millbank oljekraftverk
Millbank oljekraftverk er et oljekraftverk i Miramichi i New Brunswick, Canada. Det har en installert produksjonskapasitet på 399 MW, fordelt på fire like store blokker. Brenselkilden er fyringsolje. Operatør er energiselskapet New Brunswick Power (New Brunswick System Operator).
Fredmoen
Navnet Fredmoen er en fornorsking av navnet Lord Walshingham gav stedet: I was able to get to Norway in the true fishing season, as I still do, a house and salmon river of my own, which I have christened the Place of Peace.
Dense Inert Metal Explosive
Dense Inert Metal Explosive (DIME) er en ny type bombekonsept uten etablert norsk navn, som skal være påtenkt brukt blant annet i tettbebygde områder.
Bomben antas å være utviklet av USAs flyvåpen. Det antas at våpentypen har vært under utvikling siden 2000. Siden våpenet er nytt er det for tidlig å vite om det vil bli forbudt etter folkeretten. Våpenet tilhører en gruppe bomber som betegnes FLM, (Focused Lethality Munitions)/ (Våpen med dødelighet i begrenset område.)
Bomben skaper en kraftig trykkbølge de nærmeste 4 meter, men svekkes fort utenfor den nærmeste sonen. Den vil derfor gjøre lite skade på strukturer som er litt lenger unna som det ikke er siktet på.
Fra sykehusene i Gaza er det rapportert at pulveret ikke synes på røntgenbilder. På militærfaglige internettsider beskrives det at metallfragmenter er opp mot 1–2 mm i diameter, noe som ville vært synlig på røntgen. Det er sannsynlig at metallet er mer finkornet.
På engelsk betegnes pulveret "HMTA"- "heavy metal tungsten alloy", en wolfram legering av tungmetaller. Siden wolfram er stabilt under høy temperatur og smelter først ved 3400 grader C er det vanlig brukt i glødetråden i vanlige lyspærer.
Det engelske begrepet "inert metal" sikter på at metallet ikke deltar i de kjemiske prosessene i eksplosjonen. Det er der på grunn av tyngden, høy smeltetemperatur og virkningen på den lokale trykkbølgen og skademønsteret.
Martina Moravcová
Martina Moravcová (født 16. januar 1976) er en slovakisk svømmer.
Dense Inert Metal Explosive
Mulig bruk
Den franske avisen Le Monde meldte i 2006 at en gruppe italienske journalister fra Italias statskringkaster RAI var kommet til den overbevisning at bomber av DIME-type var blitt benyttet av israelske styrker mot libanesere i juli/august 2006. Konklusjonen deres var fremkommet etter analyse av metallfragmenter funnet i ofrenes sår og ved undersøkelse av skadenes uvanlige natur. Israel nektet å være i besittelse av slike våpen.
Norske leger som tidlig i januar arbeidet med de sårede i konflikten mellom Israel og Hamas-styret i Gaza, rapporterte om skader som de trodde bare kunne skyldes en ny våpentype som de mistenkte for å være DIME-bomben.
Dioritt
Dioritt (porfyritt) er en magmatisk bergart, en dypbergart som består hovedsakelig av plagioklas men også noe kvarts og biotitt.
Hvit granitt
Den hvite granitten er ikke en granitt, men en dioritt, eller mer korrekt en kvartsdioritt. Den inneholder mye kvarts (SiO2 ), svært mye for å være en dioritt. Hvitfargen kommer av at dioritten nesten ikke inneholder biotitt.
Den går under handelsnavnet hvit granitt eller lys granitt men også trondhjemitt, og finnes ved Støren og Tolga. I Sogn er det også et brudd som tar ut denne bergarten. Det har fått navn etter byen Trondheim, men typeområdet er egentlig fra Støren, rundt 50 km sør for byen.
Giovanni Caccia-Piatti
Giovanni Caccia-Piatti (født 8. mars 1751 i Novara i Kongedømmet Sardinia, død 15. september 1833 i Novara) var en av den katolske kirkes kardinaler, og var tilknyttet Den romerske kurie.
Han ble utnevnt til kardinal i mars 1816 av pave Pius VII, med Santi Cosma e Damiano som titteldiakonia. Han ble aldri ordinert, mottok heller ikke de lavere vigsler.
Han deltok ved konklavet 1823 som valgte pave Leo XII, konklavet 1829 som valgte pave Pius VIII, men ikke ved konklavet 1830–1831 som valgte pave Gregor XVI.
Michael Leeston-Smith
Michael Leeston-Smith (født 12. desember 1916, død 2002) var en britisk regissør.
Leeston-Smith fikk seg jobb hos Ealing Studios i 1932, knapt 16 år gammel. Der jobbet han som fotograf og assistent-tonemester. I 1938 ble han ansatt i BBC innen vedlikehold ved sendestasjonen i Daventry.
Under andre verdenskrig var Leeston-Smith i Royal Horse Artillery. Etter krigen fikk han jobb i Alexandra Palace på senderen. I 1953 fikk han jobben som belysningsingeniør på miniserien The Quatermass Experiment og to år etter jobbet han som produksjonsassistent på oppfølgeren Quatermass II. I 1960-årene fikk Leeston-Smith muligheten til å regissere. Han regisserte blant annet flere episoder av Z Cars, R3 og Doctor Who-historien The Myth Makers. Etter en periode som frilansregissør flyttet Leeston-Smith til Sør-Afrika i 1973 for å lede opplæringsavdelingen hos SABC som holdt på å starte opp med TV-sendinger.
Halvor Næss
Halvor Næss (født 1940) er en norsk filmfotograf.
Næss debuterte som filmfotograf i spillefilmsammenheng på Pål Løkkebergs Liv (1967) og har etter det hatt foto på filmer som blant annet Anja Breiens Hustruer (1975), samt Oddvar Bull Tuhus' Maria Marusjka (1973) og Angst (1976). Han hadde foto på alle av Espen Thorstensons spillefilmer (1970–91) og vakte særlig oppsikt i 1987 for sitt arbeid på Per Bloms Is-slottet. I 1996 hadde han foto på Hustruer III, som også er hans foreløpige siste spillefilm.
Han har også hatt noen oppdrag for NRK, blant annet barneseriene Veddemålet (2004) og Skattejakten (2005).
Liste over ordførere i Norge 2003–2007
Liste over ordførere i Norge 2003–2007 er en sorterbar liste over norske ordførere med kommuneinformasjon for perioden 2003–2007.
Anatomigården
Anatomigården ved Christiania torv er et av de få gjenværende hus i utmurt bindingsverk innenfor det eldste byområdet, hvor omtrent 50 % av bebyggelsen midt på 1700-tallet var i bindingsverk. Fasadene er forblendet og pusset, så bindingsverket vises bare på gavlene. Alderen er ukjent, men huset kan antas å være fra 1700-årene. Det er fredet i likhet med den tilstøtende Rådmannsgården. I 1800-årene hadde Det medisinske fakultet sin anatomisal her – derav navnet.
Huset ble fram til 2003 leid av Unge Kunstneres Samfund. Plassen foran er det uteservering om sommeren. Fra 2015 har BOA (Billedkunstnerne i Oslo og Akershus) holdt til i Anatomigården, sammen med Oslo Open og Praksis Oslo.
Dragseid
Dragseid fornminnefelt er Norges største samling av bautasteiner og er Åfjords tusenårssted, funnene stammer fra rundt 400 e.Kr..
Navnet kommer av at stedet var et gammelt dragseid, dvs. et sted der båtene ble trukket over land, her mellom Skråfjorden og Åfjorden.
Ashraf El-Gharably
Ashraf El-Gharably (født 14. januar 1979) er en egyptisk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i kvartfinalen.
Vonheim folkehøyskole
Vonheim folkehøyskole var en folkehøgskole i Gudbrandsdalen, senere i Gausdal. Skolen var en av de første i sitt slag i Norge, og ble grunnlagt av Christopher Bruun, som holdt folkehøgskole i Sel i Gudbrandsdalen fra 1867. Derfra ble skolen flyttet til Gausdal, hvor det ble bygget lokaler på Vonheim i 1875. Skolen var en av grunnene til at Bjørnstjerne Bjørnson flyttet til Gausdal; Aulestad er like ved. Bjørnson holdt ofte foredrag ved skolen.
I 1893 forlot Christopher Bruun Vonheim og reiste til Kristiania for å bli prest. Ivar Bøhn overtok som styrer og holdt det gående i tre år til, men i 1896 måtte skolen stenge for godt på grunn av sviktende elevtilgang.
Arian Engebø
Arianrhod Engebø (født 1994 i Førde i Norge ) er en norsk journalist, radioprofil og programleder. Hun ble kåret til «årets unge radioprofil» under Radiodagene 2019 og har siden januar 2020 vært fast ansatt i NRK P3. Hun var programleder for Melodi Grand Prix 2023 sammen med Stian «Staysman» Thorbjørnsen.
Bakgrunn
Engebø har mor fra Wales og far fra Bergen. Navnet hennes er walisisk, og Engebø snakker også walisisk. Hun vokste opp i Førde i Sunnfjord, og etter videregående tok hun en bachelorgrad i journalistikk ved Cardiff University. Hun var nynorskpraktikant i NRK i 2017–2018. Hun startet deretter som praktikant i NRK P3 på Tyholt i Trondheim og fikk sitt eget radioprogram, Arian, i 2019. Samme år ble hun kåret til «årets unge radioprofil» under de årlige Radiodagene. Hun ble fast ansatt i NRK P3 i januar 2020.
Siden har hun ledet flere store radio- og tv-show. Hun ledet programmet StudioP3, og i 2022 hun var programleder for VG-lista Rådhusplassen sammen med Nathan «Nate» Kahungu. Hun ledet P3aksjonen i forbindelse med TV-aksjonen 2022, og Melodi Grand Prix 2023 sammen med Stian «Staysman» Thorbjørnsen.
Najeeb Qahtan al-Shaabi
Najeeb Qahtan al-Shaabi (arabisk: نجيب قحطان الشعبي; født i 1953 i Sha'ab i Lahj i Jemen, død 24. mai 2021 i Aden) var en jemenittisk politiker.
Han stilte opp til presidentvalget i 1999, som uavhengig kandidat, selv om han var medlem av partiet Den almene folkekongress, mot den sittende president Ali Abdullah Saleh. Han fikk 3,8% av stemmene.
Han var sønn av Qahtan Muhammad al-Shaabi, som var Sør-Jemens første president.
Den 24. mai 2021 døde Najeeb av covid-19 i Aden.
Sebezj
Sebezj (russisk: Се́беж) er en by i Pskov oblast i Russland. Den ligger vakkert til mellom to innsjøer, rundt 189 km sør for Pskov. Innbyggertall: 7 138 (2002).
Sebezj ble først nevnt i 1414, da Vytautas av Litauen plyndret den. Fyrst Ivan Sjujskije bygget et trefestning på stedet i 1535. På 1700-tallet forsvarte festningen de vestlige veiene mot storfyrstedømmet Moskva. Polakkene inntok byen under Livlandskrigen og holdt den til Polens første deling. Befestningene i Sebezj, så nå er demontert, ble forsterket etter ordre fra Peter den store under den store nordiske krig. Åsen hvor borgen sto domineres fremdeles av den romersk-katolske kirken, bygget 1625–1648 og re-innviet som en russisk ortodoks kirke i 1989.
Volvo Bussar
Volvo Bussar AB (engelsk markedsnavn Volvo Buses) er den delen av AB Volvo som bygger og leverer busser, og er i dag en av verdens ledende bussprodusenter som leverer busser over det meste av verden.
Volvo-busser i Norge
Volvo har vært den ledende leverandøren av store busser på det norske markedet helt siden man begynte å lage statistikk over det. Først og fremst har Volvo levert understell (chassis) for påbygging av karosseri hos en nasjonal produsent. Fra 1990-tallet har en stigende andel av bussene blitt levert "helbygde" med karosseri fra Volvo, etter at Volvo Bussar overtok fabrikker i blant annet Sverige (Säffle Karosseri, 1981), Danmark (Aabenraa Karosseri, 1994), Tyskland (Drögmöller Karosserien, 1994) og Finland (Carrus, 1998). I dag bygges de fleste Volvo-busser til Norge i Polen, men en del utgaver av 9700-modellen bygges i Finland og modellen Merkavim Mars bygges i Israel.
Gjennom datterselskapet Renault Trucks tilbyr de også Renault Master som minibuss.
For påbygging av karosseri leverer Volvo i dag følgende chassismodeller:
Kristian Hall
Kristian Hall (født 11. august 1977 i Oslo) er en norsk forfatter og skribent. Han er utdannet sivilingeniør fra NTNU, og har hatt en rekke direktørstillinger innen bærekraft, blant annet i Elopak og Telenor.
Bakgrunn og virke
Kristian Hall har skrevet en rekke selvhjelpsbøker med fokus på mental helse. Han debuterte i 2015 med boken Opp fra avgrunnen, hvor han skildrer sin egen kamp mot depresjon, fra ungdomsårene inn i tidlig voksenliv - og hvordan han ved hjelp av blant annet kognitiv adferdsterapi overvant depresjonen. Boken gir en oversikt over ulike tiltak forskningen anbefaler mot depresjon.
Oppfølgeren, Glad igjen! gir leseren verktøy for å overvinne egen depresjon gjennom 14 steg. Boken er også utgitt i engelsk versjon, 14 Steps to Happiness. Glad igjen! har høstet positive tilbakemeldinger i det psykologiske fagmiljøet, blant annet i fagtidsskriftet Tidsskrift for Kognitiv Terapi.
Hall skrev sin første skjønnlitterære bok i 2021, Thomas og den magiske nøkkelen, som er en illustrert barnebok. Hans siste bok, Farvel, depresjon, ser på hvordan pårørende kan gi hjelp og støtte til personer med depresjon.
Hall skriver også artikler om mental helse på sin egen blogg. Han har gjestet flere podkaster om temaet, blant annet Pia og psyken. Han har også i mange år holdt foredrag om depresjon og psykisk helse, blant annet i regi av aktivitetsalliansen.
Sanjay Gupta
Sanjay Gupta (født 23. oktober 1969 i Novi i Michigan i USA) er en amerikansk lege, professor og sakkyndig helsekorrespondent for den internasjonale nyhetsstasjonen CNN. Han er amanuensis i nevrokirurgi ved Emory University og nestsjef for nevrokirkurgiavdelingen ved Grady Memorial Hospital i Atlanta. Den 6. januar 2009 ble det kjent at han vurderes til nominasjon som USAs føderale helsedirektør (Surgeon General) under Barack Obama.
Gupta er av indisk bakgrunn, og vokste opp i forstaden Novi til Detroit i delstaten Michigan. Han tok sin høyere utdannelse ved University of Michigan i Ann Arbor.
Fra 1997 til 1998 var han med i en rådgiverkrets rundt Hillary Clinton da hun var USAs førstedame og engasjerte seg i helsespørsmål under sin ektefelle Bill Clintons presidentskap.
Det Norske Studentersamfund
Det Norske Studentersamfund (DNS) er en norsk organisasjon for studenter i Oslo. DNS ble stiftet 2. oktober 1813 i Christiania og er Norges eldste studentersamfunn. Studentorganisasjonen holder til på Chateau Neuf på Majorstuen. Organisasjonen har spilt en viktig rolle i Norges politiske og kulturelle historie.
Sorgenfri, Universitetsgaten og Gamle Logen
Det Norske Studentersamfund ble stiftet av (alle) de 17 studentene ved Universitetet i Oslo den 2. oktober 1813. De første årene hadde de naturlig nok ikke eget lokale, men møttes hos medlemmene. Senere leide de lokaler hos klokker Wold like overfor Hotel du Nord i Dronningens gate 13, og omtrent 1816 flyttet Samfundet til Thomsegården i Tollbodgaten 4 (1816–1821). Det var et enkelt værelse, med «tarvelig» møblement og i 1818 «intet kateter, hvorfor den Foredragende maatte staa op til en Væg med et Lys i den ene Haand og sit Konsept i den anden» og forelese sin avhandling. I 1821 flyttet Samfundet til kjøpmann D. Ellefsens gård i Dronningens gate, rett overfor datiden rådhus på hjørnet av Rådhusgaten (nr. 7). De hadde bedre rom der, men værelsene var fortsatt så små at man ved alle festlige anledninger måtte leie på et offentlig sted – i alminnelighet på løkken Sorgenfri på Hammersborg, hvor konditor Paul Caspary fra Sveits drev et bevertningssted. I 1824 ble Sorgenfri det permanente møtestedet i ett års tid, til Samfundet i 1825 flyttet tilbake til Ellefsen – denne gang med flere værelser. I 1829 flyttet det til Delphins gaard i Øvre Slottsgate, derfra i 1830 til Madam Petersens gård på hjørnet av Rådhusgaten og Kongens gate. Det følgende år til klokker Svendsens gård i Prinsens gate (skråss over for Finansdepartementet) og holdt fra 1832 en kort stund til hos Kiøllner på hjørnet av Kirke- og Tollbodgaten (Cappelens gård). Derfra flyttet det igjen til Sorgenfri, hvorfra det i 1838 atter vendte tilbake til Delphin, der Samfundet hadde sitt lokale inntil det høsten 1860 flyttet inn i egen Bygning i Universitetsgata 26.
Samfundet fungerte noen år som en lukket litterær klubb, i 1820 ble det åpnet for alle akademikere som ville melde seg inn og ble dermed også en organisasjon for å representere disse. I de følgende årene var Samfundet også en betydelig arena i samfunnslivet, blant annet bidro det vesentlig til å etablere 17. mai som nasjonal høytidsdag. Politiske temaer ble etter hvert stadig sjeldnere behandlet i Studentersamfundet, men dette endret seg i 1869 da Bjørnson ble valgt til formann av de liberale og av bondestudentene, mot sterk motstand fra de konservative.
Studentersamfundets orden, Hans Majestet Den Gyldne Gris' Orden ble stiftet 9. april 1859. H.M. Grisen et symbol på sparegrisen etter mange års innsamlingsaksjon for å reise et møte- og forsamlingslokale for Det norske Studentersamfund. Ordenen er en institusjon som ble innrettet for å utmerke personer som har gjort seg fortjent i samfundet – og utmerket seg i samfunnet. Opptak til ordenen foregår idag hvert fjerde år.
En rekke faglige studentforeninger har vært knyttet til Studentersamfundet, av de mer kjente er studentenes friundervisning, som ble omorganisert av studentersamfundet i 1901 og i dag er Studentsamskipnaden i Oslo.